கீதம்ரெட்டி வினோத் ரெட்டி

கீதம்ரெட்டி வினோத் ரெட்டி (Kethamreddy Vinod Reddy) ( 17 சூலை, 1982) ஓர் இந்திய அரசியல்வாதியும் ஆந்திராவின் இந்திய இளைஞர் காங்கிரசின் முன்னாள் மாநில பொதுச் செயலாளருமாவார். தற்போது, ஜனசேனா கட்சியின் நெல்லூர் நகரம் சட்டமன்றத் தொகுதியின் பொறுப்பாளராக பணியாற்றி வருகிறார். 2019 சட்டமன்றத் தேர்தலில் கட்சியின் வேட்பாளராக போட்டியிட்டார்

ஆரம்ப கால வாழ்க்கை

வினோத் ரெட்டி 1982 ஜூலை 17 அன்று நெல்லூர் நகரில் பிறந்தார். இவர் ஒரு அரசியல் பின்னணி குடும்பத்தைச் சேர்ந்தவர் அல்ல. இவரது தந்தை வாசுதேவா ரெட்டி ஒரு காவலர். இவரது தாய் வாணி ஒரு இல்லத்தரசி. தனது இளங்கலை பட்டப்படிப்பை முடித்த பின்னர், 2002 ஆம் ஆண்டில் "இன்வென்டிங் ஏட்ஸ்"  என்ற பெயரில் தனது சொந்த தொழிலைத் தொடங்கினார்.

அரசியல் வாழ்க்கை

2003-2005 காலப்பகுதியில், வினோத் ரெட்டி, கூடூரில் உள்ள தேசிய மாணவர் ஒன்றியத்தின் (என்.எஸ்.யு.ஐ) தொகுதித் தலைவராக பணியாற்றினார். பின்னர் 2006 இல்,  நெல்லூர் நகரத்தின் இந்திய இளைஞர் காங்கிரஸ் கட்சியின்தொழிலாளர் குழு உறுப்பினராக பணியாற்றினார். 2009 இல், இவர் நெல்லூர் மாவட்ட காங்கிரஸ் கட்சியின் விளம்பரப் பிரிவின் தலைவராக இருந்தார். 2012 மற்றும் 2014 ஆம் ஆண்டுகளில் முறையே நெல்லூர் நகரம் மற்றும் நெல்லூர் மாவட்டத்தின் இந்திய இளைஞர் காங்கிரஸ் கட்சித் தலைவராக இருந்தார். 2015 ஆம் ஆண்டில், ஆந்திராவின் இந்திய தேசிய காங்கிரஸின் மாநில சமூக ஊடக ஒருங்கிணைப்பாளராகவும், 2016 ஆம் ஆண்டில், ஆந்திராவின் இந்திய இளைஞர் காங்கிரஸின் மாநில பொதுச் செயலாளராகவும் பணியாற்றினார்.

மேற்கோள்கள்

வெளி இணைப்புகள் 
 
 
 
 நெல்லூர் மாவட்ட நபர்கள்
 வாழும் நபர்கள்
 1982 பிறப்புகள்
1982 பிறப்புகள்